ועדת החינוך, התרבות והספורט, כנסת 17, פרוטוקול מספר 204, 2007-05-29 09:00

מיכאל מלכיאור: בוקר טוב לכולם, אני מתכבד לפתוח את ישיבת ועדת החינוך, התרבות והספורט.

מיכאל מלכיאור: אני הגשתי להחלטה שהתקבלה בחופזה אתמול בלי דיון, בלי העמקה, עם המון בעיות חוקתיות והשלכות לכלל החברה הישראלית בנושא מלגות ליוצאי צבא.

מיכאל מלכיאור: כעמדה עקרונית אני רוצה להגיד שאין לי שום בעיה שיתנו מיליון שקל לכל יוצא צבא, ודאי מי שלחם ועשה את מה שצריך, ולחיילי מילואים וכו'.

מיכאל מלכיאור: אבל, שלא יעשו את זה דרך אפליה בחקיקה אחרת של אוניברסיטאות וכו'.

מיכאל מלכיאור: זה דבר לא ראוי, לא נכון.

מיכאל מלכיאור: לא היה לנו דיון על זה.

מיכאל מלכיאור: זה הוגש כהסתייגות של חבר הכנסת גבאי שאתמול לא החליט סופית, והוא גם לא הגיע עכשיו.

מיכאל מלכיאור: הוא אמר שהוא יהיה פה בשעה תשע, אבל הוא לא נמצא.

זבולון אורלב: הוא אמר לי שהוא בדרך.

זבולון אורלב: היות ונמצאים פה, האם אפשר לדעת - - -

מיכאל מלכיאור: לא נתחיל דיון בזה.

מיכאל מלכיאור: אנחנו נעשה עכשיו את הרביזיה של הצבעה.

מיכאל מלכיאור: יש גם רצון להעלות את כל החוק לקריאה שנייה ושלישית כבר היום.

מיכאל מלכיאור: אנחנו גם נעשה פטור מחובת הנחה בוועדת הכנסת.

מיכאל מלכיאור: מי שמצביע בעד ההסתייגות של חבר הכנסת - - -

זבולון אורלב: קודם אתה צריך להצביע בעד הרביזיה.

מירב ישראלי: לפתוח את החוק ואז.

מיכאל מלכיאור: מי מצביע בעד הרביזיה?

מיכאל מלכיאור: מי נגד?

מיכאל מלכיאור: מי נמנע?

מיכאל מלכיאור: ה צ ב ע ה בעד - 4 נגד - 1 נמנעים - 1

מיכאל מלכיאור: בעד - 4, נגד - 1, נמנעים - 1.

מירב ישראלי: עכשיו אנחנו פותחים את הנוסח של סעיף המלגות.

מירב ישראלי: ההצעה היא להוריד את המילים: "וכן מלגות על בסיס שירות צבאי ושירות לאומי".

מירב ישראלי: עכשיו הצבעה על נוסח הסעיף.

מירב ישראלי: ( חבר הכנסת גבאי נכנס לחדר הוועדה.

מירב ישראלי: )

מיכאל מלכיאור: הצבעה על התוספת שאתמול הוספנו: מלגות על בסיס שירות צבאי או שירות לאומי.

מיכאל מלכיאור: מי מצביע בעד התוספת הזאת שהציע אתמול חבר הכנסת גבאי?

מיכאל מלכיאור: מי נגד?

מיכאל מלכיאור: מי נמנע?

מיכאל מלכיאור: ה צ ב ע ה בעד - 1 נגד - 5 נמנעים - 1

מיכאל מלכיאור: בעד - 1, נגד - 5, נמנעים - 1.

מיכאל מלכיאור: עכשיו צריך להצביע על כל החוק מחדש עם הנוסח המחודש.

מיכאל מלכיאור: חבר הכנסת בן ששון, זה חוק טוב.

מיכאל מלכיאור: יש לך כבוד להצביע בעדו.

מיכאל מלכיאור: מי מצביע בעד החוק?

מיכאל מלכיאור: מי נגד?

מיכאל מלכיאור: מי נמנע?

מיכאל מלכיאור: ה צ ב ע ה בעד - 6 נגד - אין נמנעים - 1

מיכאל מלכיאור: בעד - 6, נגד- אין, נמנעים - 1.

מירב ישראלי: על בסיס גיל רצית?

זבולון אורלב: לא, חבר הכנסת סילבן שלום שכנע אותי.

מירב ישראלי: שניכם רוצים הסתייגות של מלגות?

מירב ישראלי: בסדר.

זבולון אורלב: חבר הכנסת גבאי, מה שקרה עכשיו הוא שהיתה רביזיה, והורידו מהחוק את העדיפות שרצית לתת ליוצאי צבא.

זבולון אורלב: עכשיו אנחנו יכולים להגיש את זה כהסתייגות, אנחנו יכולים לוותר.

זבולון אורלב: אני בעד זה שנגיש את זה כהסתייגות.

אליהו גבאי: בסדר.

זבולון אורלב: המליאה תקבל - תקבל.

זבולון אורלב: לא תקבל - לא תקבל.

זבולון אורלב: רק שתדע שנאמר לי על-ידי חוגים המקורבים ליושב ראש הוועדה שאם ההסתייגות שלנו תתקבל, קרוב לוודאי שהוא ימשוך את החוק.

זבולון אורלב: אני חושב שהקואליציה תפיל את ההסתייגות שלנו, אבל זה ייתן לנו אפשרות להציג את הדבר הזה, ולומר את דעתנו, אנחנו אופוזיציה.

עבאס זכור: חלק מהאופוזיציה יצביעו גם נגד.

זבולון אורלב: אני מסכים.

אלכס מילר: אנחנו רגילים בוועדות השונות, ובמיוחד בוועדת החינוך, וגם בוועדה שלך, שכל דבר שאנחנו עושים כחקיקה אנחנו עושים עליו דיון רציני ומעמיק.

זבולון אורלב: אני ביקשתי.

אלכס מילר: אתמול נאמר לנו שיש חוק שמגדיר מהתחלה עד הסוף את כל הנושא של זכויות החיילים המשוחררים, ושהסעיף הזה יכול לפגוע בחקיקה הזאת, וזה בעצם פסילה של החוק.

אלכס מילר: שנית, דיברתי אתמול עם חברי סיעה.

זבולון אורלב: אוניברסיטת חיפה נהגה לתת כל השנים ניקוד נוסף ליוצאי צבא לעניין המעונות.

אלכס מילר: נכון, אבל זה לא קשור למלגות.

זבולון אורלב: קודם כל, אני הוספתי את המילה מעונות למלגות.

אלכס מילר: יש בג"צ על הנושא הזה.

זבולון אורלב: אז מה אם יש בג"צ, אני לא כפוף לבג"צ.

זבולון אורלב: אנחנו לא עובדים אצל הבג"צ, לדעתי הבג"צ צריך לעבוד אצלנו, לא אנחנו אצלו.

זבולון אורלב: אנחנו המחוקקים, לא הוא המחוקק.

זבולון אורלב: הבג"צ אמר שעל-פי החוק הקיים היום, המנהג ארוך הטווח של אוניברסיטת חיפה לתת עדיפות ליוצאי צבא, הוא לא נכון על-פי החוק הקיים.

זבולון אורלב: אני חושב שמעבר לכל החוקים האחרים, ראוי שיוצאי צבא יקבלו עדיפות.

זבולון אורלב: אגב, הוועדה הזאת ישבה ונתנה עדיפות ליוצאי צבא לאור מה שקרה במלחמה.

זבולון אורלב: קיימנו פה שניים-שלושה דיונים, אנסנו את המועצה להשכלה גבוהה לתת להם מועדים מיוחדים, הקלות מיוחדות, וכל מיני דברים מיוחדים, ולא אמרו שזה בחוק חיילים משוחררים.

זבולון אורלב: כלומר, בפעילות ישירה של המוסדות להשכלה גבוהה בהתנהלותם הישירה נוכח המציאות שהם שרתו בצה"ל, עשו להם הסדרים מיוחדים.

זבולון אורלב: אז אני שואל, למה אפשר לעשות להם הסדרים מיוחדים בהסכמה כללית, בלי מחלוקת?

מיכאל מלכיאור: תסביר לו למה, הוא גם יודע למה.

אלכס מילר: אני מסכים איתך לחלוטין.

אלכס מילר: צריך לתת להם העדפה בדרך של חיילים משוחררים.

אלכס מילר: אבל, צריך לתת להם העדפה מסודרת שאנחנו יכולים להגדיר אותה מא' ועד ת', ולא ללכת בפעימות.

אלכס מילר: יש לנו חקיקה, וגם אצלך יש חוק שמדבר על זכויות הסטודנטים, גם שם אנחנו יכולים לבוא ולהכניס לשם את הסעיפים האלה כמו שאתה רוצה.

זבולון אורלב: אבל, זה לא שייך.

מיכאל מלכיאור: אתם תחליטו.

יצחק גלנטי: אני מצטרף להסתייגות הזאת.

עדנה ארבל: אני מבקשת לומר כמה מילים, כי יש פה הנחה משפטית.

מיכאל מלכיאור: תקשיבו לעדנה.

זבולון אורלב: לא, אני שאלתי אותך אם אני יכול לקבל הסברים, ואמרת לי שאתה לא רוצה לפתוח את הדיון.

זבולון אורלב: אני מקבל את זה.

זבולון אורלב: אני לא מעוניין אחרי ההצבעה.

עדנה ארבל: יש פה אמירה משפטית שאני מבקשת בכל זאת לומר.

אליהו גבאי: כבוד היושב ראש, ביקשתי להגיד משפט.

אליהו גבאי: העניין הוא כזה - ההיסוס והגמגום שלנו יוצר אווירה כאילו אנחנו לא שלמים עם עצמנו, ולא מאמינים בדרכנו.

אליהו גבאי: זה משדר לחיילי צבא ההגנה לישראל שאנחנו לא נותנים להם את הגיבוי הראוי בהתגייסותם.

אליהו גבאי: זה יוצר אפליה לטובתם של אלה שלא מתגייסים, בזה שאלה הולכים לצבא לשלוש שנים, ואלה לא הולכים בכלל ויכולים לעשות לביתם.

אליהו גבאי: אתה אתמול אמרת לי על עניין הרביזיה, ושאתה שוקל מה לעשות עם המשך החוק אם ההסתייגות לא תיפול.

מיכאל מלכיאור: לא, אני אמשוך את החוק.

אליהו גבאי: אני מכבד אותך ואת זה שהוביל את החוק ועשה מאמצים רבים, ולא הייתי רוצה שהחוק יתקע.

אליהו גבאי: אבל, אם ההסתייגות נופלת אז מה זה משנה?

אליהו גבאי: בלאו הכי אתה יכול, זה לא מפריע.

מיכאל מלכיאור: בסדר, אז תעשה.

אליהו גבאי: אני אומר לך שאז אני אגיש חוק בפני עצמו או תיקון לחוק.

מיכאל מלכיאור: אתה יכול.

אלכס מילר: אני אצטרף לחוק הזה בשמחה, אבל זה צריך לבוא כנושא מוגדר אחד.

מיכאל מלכיאור: לדעתי, יש מקומות שבהם הדבר הזה צריך להיכנס.

מיכאל מלכיאור: אבל, אני לא אפתח את כל הדיון הזה.

אליהו גבאי: בסדר, אני מכבד.

זבולון אורלב: אני בעד להגיש הסתייגות, אנחנו נגיש הסתייגות.

זבולון אורלב: האם אתה מצטרף להסתייגות?

יצחק גלנטי: אני מצטרף להסתייגות.

זבולון אורלב: אז יש כאן שלושה מצטרפים להסתייגות.

זבולון אורלב: גם מעונות.

מיכאל מלכיאור: אז אני מושך את החוק, מאה אחוז.

מיכאל מלכיאור: אני אומר לך בכל הכנות, חוק שהוא מפלה בצורה כל כך - - -

אליהו גבאי: אבל, ההסתייגות תיפול במליאה.

מיכאל מלכיאור: אם אנשים מהקואליציה יצטרפו לזה, אז לא.

זבולון אורלב: אגב, הוא יכול למשוך את החוק רק לשבוע ימים.

מירב ישראלי: תלוי לפי איזה סעיף.

מיכאל מלכיאור: אנחנו נמצא את הסעיף הנכון.

זבולון אורלב: אין לך סעיפים.

זבולון אורלב: כיושב ראש לשעבר אני יודע מה יכולת האיום של יושב ראש.

זבולון אורלב: לא להיבהל יותר מידיי.

יצחק גלנטי: אהיה לי דיבור איתך אחר כך.

יצחק גלנטי: הרי להסיר את ההסתייגות שלי אני יכול, הוא יישאר עם הסתייגות שלו.

מיכאל מלכיאור: זה לא בטוח.

זבולון אורלב: גם אנחנו יכולים ברגע האחרון להגיד שאנחנו מוותרים על ההסתייגות, חכה.

זבולון אורלב: בינתיים, אנחנו מבקשים לרשות את ההסתייגות.

מירב ישראלי: בסדר, רשמתי.

עדנה ארבל: אני בכל זאת רוצה להסביר משהו.

עדנה ארבל: האמירה - - -

זבולון אורלב: אני מראש אומר ליושב ראש - אם היא תפתח את הדיון, אני אבקש להמשיך את הדיון.

מיכאל מלכיאור: גמרנו את הדיון, תודה רבה.